Talk:Zhuanxu

Reign
here in the Article it is mentioned, that Zhuanxu reigns from 2514 - 2436 and that he is the Grandson of Huangdi (Yellow Emperor). But in the Article of Huang-di it is said, that he reign from 2497 - 2398. How can it happen, that the Grandson reigns so much earlier than his Granddad? -- Hartmann Schedel (talk) 09:22, 16 June 2009 (UTC)

Please Translate
帝尧陶唐氏 母曰庆都，生于斗维之野，常有黄云覆其上. 及长，观于三河，常有龙随之. 一旦，龙负图而至，其文要曰： “亦受天佑. ”眉八采，须发长七尺二寸，面锐上丰下，足履翼宿. 既而阴风四合，赤龙感之. 孕十四月而生尧于丹陵，其状如图. 及长，身长十尺，有圣德，封于唐. 梦攀天而上. 高辛氏衰，天下归之. （出《宋书．符瑞志》. ） 元年丙子. （《隋书．律历志》、《路史．后纪》十注引古本《纪年》. ）

帝即位，居冀. （《左氏．哀六年传》引《夏书》：“惟彼陶唐，帅彼天常，有此冀方. ” 伪《书．五子之歌》同. ）

命羲和历象. （《书．尧典》：“乃命羲和，钦若昊天，历象日月星辰. ”）

五年，初巡狩四岳. （《书．舜典》：“五载一巡狩. ”此盖据《舜典》推之. ）

七年，有麟. （《路史．后纪》十： “尧在位七年，麒麟游于薮泽. ”案《拾遗记》一：“ 尧在位七十年，有鸾雏岁岁来集，麒麟游于薮泽. ”《路史》本之，而讹“七十年”为“七年”. 伪《纪年》遂云：“七年有麟”矣. ）

十二年，初治兵.

十六年，渠搜氏来宾. （《书．禹贡》：“织皮、昆仑、析枝、渠搜，西戎即叙. ”）

十九年，命共工治河. （《书．尧典》：“共工方鸠○功. ”郑注：“共工，水官名. ”《周语》：“昔共工弃是道也，虞于湛乐，淫失其身，欲壅防百川，堕高堙庳，以害天下. ”是共工本是水官，又曾治水，故遂有先鲧治河之说. ）

二十九年春，僬侥氏来朝，贡没羽. （《类聚》十一、《御览》八十引《帝王世纪》：“尧时，僬侥氏来贡没羽. ”）

四十二年，景星出于翼. （《初学记》九、《御览》八十、又八百七十二、八百九十三引《尚书．中候》：“帝尧即政七十载，景星出翼. ”《论衡．是应篇》引作“尧时，景星见于轸”. 《公羊传．宣二年》疏引《春秋感精符》：“灭苍者，翼也. ”彼注云：“尧，翼星之精，在南方，其色赤. ”）

五十年，帝游于首山. （《文选．宣德皇后令》注、《御览》八十、《路史．余论》七引《论语比考谶》：“尧率舜游首山. ”）

乘素车玄驹. （《文选．辩命论》注、《初学记》九、又二十四、《 御览》八十引《尸子》：“君天下者，麒麟、青龙，而尧素车玄驹. ”《五帝德》：“尧丹车白马. ”《五帝本纪》：“尧彤车，乘白马. ”）

五十三年，帝祭于洛. （《初学记》六、又九引《尚书．中候》：“ 尧率群臣东沈璧于洛. ”）

五十八年，帝使后稷放帝子朱于丹水. （《海内南经》注引古本《纪年》：“后稷放帝朱于丹水. ”《史记．五帝本纪》及《高祖本纪》正义引：“ 后稷放帝子丹朱. ”）

六十一年，命崇伯鲧治河. （《周语》：“其在有虞，有崇伯鲧，播其淫心，称遂共工之过. ”）

六十九年，黜崇伯鲧. （《书．尧典》：“帝曰：‘咨，四岳，汤汤洪水方割，荡荡怀山襄陵，浩浩滔天，下民其咨，有能俾乂. ’佥曰：‘于，鲧哉. ’帝曰：‘往，钦哉. ’九载绩用弗成. ”是鲧治水凡九载，但此实以六十九年则妄矣. ）

七十年，春正月，帝使四岳锡虞舜命. （《书．尧典》：“帝曰：‘ 朕在位七十载，汝能庸命，巽朕位. ’岳曰：‘否德忝帝位. ’曰：‘明明扬侧陋. ’师锡帝曰：‘有鳏在下，曰虞. ’”）帝在位七十年，景星出翼，凤皇在庭，朱草生，嘉禾秀，甘露润，醴泉出，日月如合璧，五星如连珠. 厨中自生肉，其薄如箑，摇动则风生，食物寒而不臭，名曰“箑脯”. 又有草荚阶而生，月朔始生一荚，月半而生十五荚，十六日以后日落一荚，及晦而尽，月小则一荚焦而不落，名曰 “蓂荚”，一曰“历荚”. 洪水既平，归功于舜，将以天下禅之，乃洁斋修坛场于河、洛，择良日率舜等升首山，遵河渚. 有五老游焉，盖五星之精也. 相谓曰：“ 《河图》将来告帝以期，知我者重瞳黄姚. ”五老因飞为流星，上入昴. 二月辛丑昧明，礼备，至于日昃，荣光出河，休气四塞，白云起，回风摇，乃有龙马衔甲，赤文绿色，缘坛而上，吐《甲图》而去. 甲似龟，背广九尺，其图以白玉为检，赤玉为柙， （诗铭案：“玉”原作“土”，脱“柙”字，据林春溥《 竹书纪年补证》卷一改补. “柙” ，《宋书．符瑞志》作“字”. ）泥以黄金，约以青绳. 检文曰：“闿色授帝舜. ”言虞夏当受天命，帝乃写其言，藏于东序. 后二年二月仲辛，率群臣东沈璧于洛. 礼毕，退俟，至于下昃，赤光起，元龟负书而出，背甲赤文成字，止于坛. 其书言当禅舜，遂让舜. （出《宋书．符瑞志》. ）

七十一年，帝命二女嫔于舜. （《书．尧典》：“厘降二女于妫汭，嫔于虞. ”）

七十三年春正月，舜受终于文祖. （《书．舜典》：“帝曰：‘格汝舜，询事考言，乃言底可绩，三载，汝陟帝位. ’舜让于德，弗嗣，正月上日，受终于文祖. ”）

七十四年，虞舜初巡狩四岳. （《尚书大传》：“维元祀，巡狩四岳八伯. ”郑注：“祀，年也. 元年，谓月正元日，舜假于文祖之年也. ”此以为受终文祖之后一年. ）

七十五年，司空禹治河. （《书．舜典》：“伯禹作司空. ”）

七十六年，司空伐曹魏之戎，克之. （《吕氏春秋．召类篇》：“禹攻曹魏、屈骜、有扈，以行其教. ”）

八十六年，司空入觐，贽用玄圭. （《书．禹贡》：“禹锡玄圭，告厥成功. ”《史记．河渠书》引《夏书》：“禹抑洪水十三年. ”此司空禹治河在七十五年，入觐在八十六年，盖本之. ）

八十七年，初建十有二州. （《书．舜典》：“肇十有二州. ”）

八十九年，作游宫于陶. （《史记．货殖传》：“昔尧作游成阳. ”如淳曰：“作，起也. 成阳，在定陶. ”）

九十年，帝游居于陶. （《史记．五帝本纪》：“尧立七十年得舜，二十年而老. ”）

九十七年，司空巡十有二州. （《吴越春秋》四：“尧号禹曰伯禹，官曰司空，领统州伯，以巡十二部. ”）

一百年，帝陟于陶. （案《史记．五帝本纪》、《论衡．气寿篇》、《帝王世纪》皆云：“ 尧在位九十八年. ”然据《虞书》云：“朕在位七十载. ”此尧举舜之岁. 又云：“询事考言，乃言底可绩，三载，汝陟帝位. ”此舜摄政之岁. 又云：“二十有八载，帝乃殂落. ”此尧崩之岁. 前后得一百一年. 孔传与王肃注以尧得舜试舜共在一年，故尧在位百年，此从之. ）

帝子丹朱避舜于房陵，舜让，不克. 朱遂封于房，为虞宾. 三年，舜即天子之位. （《路史．后纪》十：“帝崩，虞氏国之于房，为房侯. ”）

Dongwenliang 03:52, 2 February 2007 (UTC)
 * I could translate at least some of this, but this all has to do with emperor Yao. Nothing about Zhuanxu. --85.64.21.226 (talk) 21:47, 16 July 2011 (UTC)


 * Translate it yourself before posting it here. — Llywelyn II   01:12, 26 December 2022 (UTC)

I hope you realize that Gao Yang's relationship to the Yellow Emperor is already covered in this article. That was my reason for omitting it. There was no "wrong interpretation". Bamnamu (talk) 20:14, 16 September 2018 (UTC)